Universis presentes litteras inspecturis, nos officialis Eduensis et nos magister Johannes de Borbonio, canonicus Eduensis ac archipresbiter Borbonii, notum facimus quod in nostra presencia propter hoc constitutus dominus Petrus Morelli, presbiter, recognoscit et confitetur publice et in jure coram nobis, se tenere et tenere debere nomine reverendi in Christo patris, Girardi Dei gracia Eduensis episcopi, et pro ipso, rectoriam et gubernationem domus leprosorum de Borbonio. In cujus rei testimonium, robur et fidem, nos officialis Eduensis sigillum curie Eduensis, et nos magister Johannes sigillum archipresbiteratus nostri presentibus litteris apposuimus, ad requisitionem dicti domini Petri Morelli. Datum anno Domini Mº CCº septuagesimo, die jovis post festum beati Hylarii.